Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 502

(160) Példa a mennyiségi kényszerre A 40%-os piaci részesedéssel rendelkezõ X gyártó termékeinek 80%-át olyan szerzõdésekkel értékesíti, amelyek elõírják, hogy a viszonteladó köteles az adott típusú termékre vonatkozó igényeinek legalább 75%-át X-tõl beszerezni. Cserébe X finanszírozást és kedvezõ árú berendezéseket ajánl. A szerzõdések 5 évre szólnak, amely idõ alatt a kölcsönt egyenlõ részletekben kell visszafizetni. Az elsõ két év után azonban a vevõk jogosultak arra, hogy hat hónapos felmondással megszüntessék a szerzõdést, feltéve, hogy visszafizetik a fennmaradó kölcsönt, a berendezést pedig piaci eszközértéken átveszik. Az ötéves idõszak végén a berendezés tulajdonjoga a vevõre száll. A versenytárs gyártók többsége kicsi, összesen tizenketten vannak, a legnagyobbnak 20% a piaci részesedése, és hasonló szerzõdéseket kötöttek különbözõ idõtartamokra. A 10% alatti piaci részesedésû gyártók gyakran hosszabb idejû szerzõ- 2002/34/II. szám déseket kötöttek, kevésbé nagyvonalú felmondási feltételekkel. X gyártó szerzõdései az igények 25%-át hagyják szabadon versenytársai számára. Az elmúlt három évben két új gyártó lépett be a piacra és szerzett összesen körülbelül 8%-os piaci részesedést, részben úgy, hogy számos viszonteladó kölcsönfizetési kötelezettségét átvállalták, és cserébe szerzõdéseket kötöttek velük. X gyártó lekötött piaci részesedése 24% (0,75× 0,80× 40%). A többi gyártó lekötött piaci részesedése körülbelül 25%. Következésképpen a piacnak összesen körülbelül 49%-a van elzárva a potenciális piacra lépõk és a lekötött üzletekkel nem rendelkezõ versenytársak elõl, legalábbis a szállítási szerzõdések elsõ két éve alatt. A piac példája azt mutatja, hogy a viszonteladók gyakran nehezen szereznek hitelt a bankoktól, és általában túl kicsik ahhoz, hogy más módon, például részvénykibocsátással szerezzenek tõkét. Ezenfelül X gyártó példája azt mutatja, hogy eladásait korlátozott számú viszonteladóra összpontosítva jobban tudja tervezni eladásait, és szállítási költségeket takarít meg. Figyelembe véve az X gyártó szerzõdéseiben meghatározott 25%-os nem kötött részt, a szerzõdés korábbi felmondásának valós lehetõségét, az új gyártók közelmúltbeli belépését, valamint azt a tényt, hogy a viszonteladóknak körülbelül a fele nincs elkötelezve, az X gyártó által elõírt 75%-os mennyiségi kényszer feltehetõen megfelel a mentesítés követelményeinek. 2.2 Kizárólagos forgalmazás

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes